Cuneiform Tablet TC 3 42
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma šu-ku-bu-um-ma a-ḫu-ú-a a-tù-nu qá-tí a-ṣé-er ša i-na-a i-ta-dí-ú-ni ù a-tù-nu i me-ší-tí-a qá-tí i-ta-dí-a mì-ma e a-pu-ul-ma li-bi₄ e im-ra-aṣ lu-qú-tí a-šar ba-lá-ṭí-a dí-na-ma KÙ áb-kà-nim ù KÙ.BABBAR ša KI e-me-me mì-šu-um a-dí u₄-mì-im a-nim lá tù-šé-bi₄-lá-nim ù DUMU ib-ni-lí za-ki-a-ma šu-up-ra-nim mì-šu <big_gap> ša um-ma na-áb-sú-en-ma šu-ku-bu-um KÙ-pì il₅-qé ki-ma a-lim{ki} qá-tám ša-kà-nim ú-ṭá-bi₄-ú KÙ.BABBAR ša ki-li-a qá-tí na-áb-sú-en ša-ak-na-at-ni a-dí ki-li-a i-li-kà-ni KÙ i-bi-ší-ma ki-li-a i-li-kà um-ma ki-li-a-ma a ša ki-ma na-áb-sú-en šu-ma qá-at-ku-nu ta-ša-kà-na a-na a-lim{ki} lá-li-ik KÙ ki-li-a il₅-té-qé ú ṭup-pá-am ša ki-li-a ḫa-ar-mu a-na-ku mì-ma lá al-qé